《高阳台》
清代·姚燮

远翠浮天，闹红隔地，不知身在蓬壶。玉笛谁家。吹来花气模糊。

江帆水鶒平林杪，带云痕、还有还无。更风梳冷碧，斜阳千里烟芜。

亭台别擅沧浪胜，倚画筒诗铫，此乐能孤。夕色催归，何堪酒半钟初。

银蟾夜浸帘波阔，让仙坛、鹤影来扶。傥相呼，醉梦同依，耐得清癯。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。